Samskipti Evrópusambandsins og Rússa eru afar stirð um þessar mundir, ekki síst vegna rússnesxka stjórnarandstöðuleiðtogans Alexeis Navalnys sem í morgun var enn einu sinni leiddur fyrir rétt í Moskvu. Utanríkisráðherra Rússalnds og utanríkismálastjóri Evrópusambandsins ræddu samskiptin í morgun.
Rússneski stjórnarandstöðuleiðtoginn Alexei Navalny var enn einu sinni leiddur fyrir rétt í morgun. Á sama tíma hittust þeir á fundi í Moskvu Josep Borrell, utanríkismálastjóri Evrópusambandsins, og Sergei Lavrov, utanríkisráðherra Rússalands. Borrel sagði við upphaf fundar að samskiptin væru afar stirð um þessar mundir ekki síst vegna Navalnys.
Lavrov tók undir það að samskiptin væru ekki sem skyldi. Þetta væri eitrað ástand sem væri engum til góðs.
Borrell kvaðst á fundinum vilja ræða allt sem skipti máli og bætt gæti samskiptin við Rússland. Að fundi loknum kváðust báðir vilja áframhaldandi samstarf Evrópusambandsins og Rússlands þrátt fyrir ágreining. Eins og fram hefur komið snýst hann meðal annars um Alexei Navalny sem var á dögunum dæmdur í fangelsi fyrir að rjúfa skilorð með dvöl sinni í Þýskalandi þangað sem hann var fluttur fárveikur í ágúst. Að þessu sinni er hann sakaður um ærumeiðingar í umfjöllun um myndband í fyrra þar sem lýst var yfir stuðningi við að Vladimir Pútín, forseti Rússlands, gæti sóst eftir endurkjöri tvö kjörtímabil í viðbót.
Utanríkisráðherra Rússlands og utanríkismálastjóri Evrópusambandsins ræddu samskipti sín í morgun. Þau eru stirð um þessar mundir, einkum vegna rússneska stjórnarandstöðuleiðtogans Alexeis Navalnys sem í morgun var enn einu sinni leiddur fyrir rétt í Moskvu. 